หุ้นเล็กวิ่งแรงเดือนม.ค.60
เริ่มต้นกับเดือนมกราคม 2560 กรณีของหุ้นเล็กในตลาด เอ็ม เอ ไอ ราคาหุ้นวิ่งขึ้นแรงฝุ่นตลบที่ทำเอาหุ้นบลูชิพยังต้องหลบทาง 
11 ก.พ. 2560

–เส้นทางนักลงทุน–
 
เริ่มต้นกับเดือนมกราคม 2560 กรณีของหุ้นเล็กในตลาด เอ็ม เอ ไอ ราคาหุ้นวิ่งขึ้นแรงฝุ่นตลบที่ทำเอาหุ้นบลูชิพยังต้องหลบทาง  
หนึ่งในหุ้นตลาดเอ็ม เอ ไอปรับตัวพุ่งแรงนั่น เพราะเป็นที่ชื่นชอบของนักลงทุนเก็งกำไรบางกลุ่มที่รวมตัวกันเป็นขบวนการ เพราะปริมาณหุ้นหมุนเวียนจะต่ำ ซึ่งจะไล่ซื้อกันง่ายกว่าหุ้นขนาดใหญ่และขนาดกลาง โดยมีหุ้นเล็กที่มีการเปลี่ยนแปลงเกิน 10% อย่างเช่นTAPAC, TVD, UKEM, BTW, STW และ SALEEตามลำดับ
อีกทั้ง สามารถปรับตัวชนะดัชนีตลาดเอ็ง เอ ไอ (mai) มีการเปลี่ยนแปลง 4.83% ปรับขึ้น 29.75 จุด โดยวัดจากดัชนีปิด ณ วันที่ 31 มกราคม 2560 อยู่ที่ระดับ 646.02 จุด เทียบกับดัชนีปิดวันที่ 30 ธันวาคม 2559 อยู่ที่ระดับ 616.27 จุด
สำหรับ บริษัท ทาพาโก้ จำกัด (มหาชน) หรือ TAPAC โดยวันที่ 30 ธ.ค.59 ราคาหุ้นอยู่ที่ 36 บาท ขณะที่วันที่ 31 ม.ค.60 ราคาหุ้นอยู่ที่ 41.50 บาท ราคาหุ้นปรับตัวเพิ่มขึ้น 5.50 บาท หรือเปลี่ยนแปลง 15.28% เป็นการเข้าเก็งกำไรต่อเนื่อง จากงบการเงินประจำปี 59 ของบริษัทฯ และบริษัทย่อยสิ้นสุด ณ วันที่ 31 ตุลาคม 2559 ยังเติบโตแข็งแกร่ง             สาเหตุเนื่องจากบริษัทฯ ได้มีการลงทุนในธุรกิจก่อสร้างและอสังหาริมทรัพย์ในประเทศสวีเดน ทำให้บริษัทฯ และบริษัทย่อยมีรายได้จากการขาย, การให้บริการ และรายได้ค่าก่อสร้างเพิ่มขึ้น
บริษัท ทีวี ไดเร็ค จำกัด (มหาชน) หรือ TVD โดยวันที่ 30 ธ.ค.59 ราคาหุ้นอยู่ที่ 2.40 บาท ขณะที่วันที่ 31 ม.ค.60 ราคาหุ้นอยู่ที่ 2.72 บาท ราคาหุ้นปรับตัวเพิ่มขึ้น 0.32 บาท หรือเปลี่ยนแปลง 13.33% ซึ่งเป็นการเก็งกำไรต่อเนื่องจากกรณีเดินหน้าลุย โหมแคมเปญโปรโมชั่น-ระบบโลจิสติกส์ที่รวดเร็ว เอาใจลูกค้าช่วงโค้งสุดท้ายของปี 59
บริษัท ยูเนี่ยน ปิโตรเคมีคอล จำกัด (มหาชน) หรือ UKEM โดยวันที่ 30 ธ.ค.59 ราคาหุ้นอยู่ที่ 1.98 บาท ขณะที่วันที่ 31 ม.ค.60 ราคาหุ้นอยู่ที่ 2.24 บาท ราคาหุ้นปรับตัวเพิ่มขึ้น 0.26 บาท หรือเปลี่ยนแปลง 12.20% เป็นการเข้าเก็งกำไรตามสัญญาณทางเทคนิคอยู่ในขาขึ้น
บริษัท บีที เวลธ์ อินดัสตรีส์ จำกัด (มหาชน) หรือ BTW โดยวันที่ 30 ธ.ค.59 ราคาหุ้นอยู่ที่ 3.28 บาท ขณะที่วันที่ 31 ม.ค.60 ราคาหุ้นอยู่ที่ 3.68 บาท ราคาหุ้นปรับตัวเพิ่มขึ้น 0.40 บาท หรือเปลี่ยนแปลง 12.20% ด้วยราคาหุ้นที่ปรับตัวขึ้นไม่มีนัยระยะสำคัญอะไร เป็นเพียงการเข้าเก็งกำไรสั้นๆ
บริษัท สาลี่อุตสาหกรรม จำกัด (มหาชน) หรือ SALEE โดยวันที่ 30 ธ.ค.59 ราคาหุ้นอยู่ที่ 2.04 บาท ขณะที่วันที่ 31 ม.ค.60 ราคาหุ้นอยู่ที่ 2.28 บาท ราคาหุ้นปรับตัวเพิ่มขึ้น 0.24 บาท หรือเปลี่ยนแปลง 11.76% ด้วยราคาหุ้นที่ปรับตัวขึ้นเป็นการเข้าเก็งกำไรช่วงระยะสั้นๆ เพราะคาดในปี 2560บริษัทยังคงมีผลประกอบการที่โดดเด่น จาก SLP ที่คาดว่าการดำเนินงานจะโตต่อเนื่อง
นอกจากนี้ ยังมีบริษัทอื่นๆ ที่ราคาหุ้นเดือนมกราคมสามารถปรับตัวขึ้นชนะดัชนีตลาดหลักทรัพย์เอ็ม เอ ไอ ได้อย่างแข็งแกร่ง ดูได้จากตาราง
นี่เป็นเพียงตัวอย่างของบริษัทขนาดเล็กที่ราคาหุ้นสามารถปรับตัวขึ้นอย่างแข็งแกร่ง ส่งผลดีต่อผู้ถือหุ้นให้ได้รับผลตอบแทนคุ้มค่า!!
…
 
